CELEX: 31989D0221
Language: el
Date: 1989-03-08 00:00:00
Title: 89/221/ΕΟΚ: Απόφαση της Επιτροπής της 8ης Μαρτίου 1989 που αφορά τις υγειονομικές συνθήκες και την κτηνιατρική βεβαίωση για την εισαγωγή νωπών κρεάτων προέλευσης Ονδούρας

Avis juridique important

|

31989D0221

89/221/ΕΟΚ: Απόφαση της Επιτροπής της 8ης Μαρτίου 1989 που αφορά τις υγειονομικές συνθήκες και την κτηνιατρική βεβαίωση για την εισαγωγή νωπών κρεάτων προέλευσης Ονδούρας  

Επίσημη Εφημερίδα αριθ. L 092 της 05/04/1989 σ. 0016 - 0018 Φινλανδική ειδική έκδοση: Κεφάλαιο 3 τόμος 28 σ. 0213  Σουηδική ειδική έκδοση: Κεφάλαιο 3 τόμος 28 σ. 0213 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαρτίου 1989  που αφορά τις υγειονομικές συνθήκες και την κτηνιατρική βεβαίωση για την εισαγωγή νωπών κρεάτων προελεύσεως Ονδούρας  (89/221/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή χοιροειδών και βοοειδών και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 88/298/ΕΟΚ (2), και ιδίως το άρθρο 16,  Εκτιμώντας:  ότι, σύμφωνα με τις διαπιστώσεις κοινοτικής αποστολής κτηνιάτρων, φαίνεται ότι η υγειονομική κατάσταση στην Ονδούρα είναι καλή, σταθερή και πλήρως ελεγχόμενη από καλά διαρθρωμένες και οργανωμένες κτηνιατρικές υπηρεσίες, ιδίως όσον αφορά τις ασθένειες που μεταδίδονται μέσω των κρεάτων·  ότι, επιπλέον, οι αρμόδιες κτηνιατρικές αρχές της Ονδούρας έχουν διαβεβαιώσει ότι δεν έχουν εκδηλωθεί στην Ονδούρα, κατά τους τελευταίους 12 μήνες τουλάχιστον, πανώλη των βοοειδών και αφθώδης πυρετός και ότι δεν έχει διενεργηθεί εμβολιασμός κατά των ασθενειών αυτών στη διάρκεια της ίδιας περιόδου·  ότι οι αρμόδιες κτηνιατρικές αρχές της Ονδούρας έχουν αναλάβει την υποχρέωση να γνωστοποιούν στην Επιτροπή και τα κράτη μέλη, με τηλέτυπο ή τηλεγράφημα, και το αργότερο σε 24 ώρες, ότι διαπιστώθηκε η εκδήλωση μιας από τις προαναφερόμενες ασθένειες ή ότι έχει ληφθεί απόφαση εμβολιασμού κατ' αυτών·  ότι οι υγειονομικές συνθήκες και η κτηνιατρική βεβαίωση πρέπει να προσαρμοστούν σύμφωνα με την υγειονομική κατάσταση που επικρατεί στο εν λόγω κράτος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα κράτη μέλη επιτρέπουν την εισαγωγή από την Ονδούρα νωπών κρεάτων κατοικιδίων ζώων του βοείου είδους και κατοικιδίων μονόπλων, σύμφωνα με τις εγγυήσεις που καθορίζονται στο υγειονομικό πιστοποιητικό που επισυνάπτεται στο παράρτημα και πρέπει να συνοδεύει την αποστολή.  2. Τα κράτη μέλη δεν επιτρέπουν την εισαγωγή από την Ονδούρα άλλων κατηγοριών νωπών κρεάτων εκτός εκείνων που αναφέρονται στην παράγραφο 1.  Άρθρο 2  Η παρούσα απόφαση δεν εφαρμόζεται στις εισαγωγές αδένων και οργάνων που εγκρίνονται από τη χώρα προορισμού με σκοπό την παρασκευή φαρμάκων.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 8 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 124 της 18. 5. 1988, σ. 31.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) κατοικιδίων ζώων βοείου είδους και κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Σχετικός αριθμός πιστοποιητικού καταλληλότητας (2):  Χώρα εξαγωγής: Ονδούρα  Υπουργείο:  Υπηρεσία:  Στοιχεία:  (προαιρετικό)  Ι. Ταυτότητα κρεάτων  Κρέατα από:  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση κρέατος  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου(ων) (2):  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) εργαστηρίου(ων)  τεμαχισμού (2):  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ. . . .  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Εγώ, ο υπογεγραμμένος επίσημος κτηνίατρος, βεβαιώνω ότι τα ανωτέρω περιγραφόμενα νωπά κρέατα προέρχονται από ζώα τα οποία έχουν παραμείνει στο έδαφος της Ονδούρα τουλάχιστον για τρεις μήνες πριν από την σφαγή τους ή από τη γέννησή τους εφόσον πρόκειται για ζώα ηλικίας κάτω των τριών μηνών.  1.2.3 //  // Έγινε στ ,  (τόπος)   // στις  (ημερομηνία)  (σφραγίδα)  (υπογραφή του επίσημου κτηνίατρου)  (ονοματεπώνυμο του υπογράφοντος με κεφαλαία, τίτλος και ιδιότητα)  (1) «Νωπά κρέατα»: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών καθώς και των κατοικιδίων μονόπλων, τα οποία δεν έχουν υποστεί επεξεργασία με σκοπό την συντήρησή τους· εντούτοις τα κρέατα τα οποία συντηρούνται δια ψύχους θεωρούνται ως νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 στοιχεία α) της οδηγίας 72/462/ΕΟΚ.  (3) Για τα αεροπλάνα να αναφέρεται ο αριθμός πτήσεως, για τα πλοία η ονομασία του πλοίου.